stanford-oval/wikipedia huggingface dataset:
Robert Cormier
Elämäkerta

Robert Cormier syntyi Geoffrey Leonardille ja Irma Cormierille Leominsterin kaupungissa, Massachusettsissa Yhdysvalloissa ranskalais-kanadalaisessa kaupunginosassa nimeltä French Hill. Hän oli perheen kahdeksasta lapsesta toinen. Hänen perheensä muutti säännöllisesti säästääkseen vuokrakustannuksissa, muttei koskaan muuttanut kotikaupungistaan. Vaikka hän oli paljon vanhempi ja omisti oman kesäasunnonsa, hän pysyi silti vain 30 kilometrin päässä Leominsteristä. Cormier kävi yksityistä katolilaiskoulua. Hän alkoi kirjoittaa ensimmäisellä luokalla, ja koulu kehuikin häntä runollisuudestaan. Seitsemännellä luokalla hän ymmärsi ensimmäisen kerran hän ymmärsi pyrkivänsä kirjailijaksi, kun nunna kannusti häntä kirjoittamaan runon. Hän kävi myös Leominsterin high schoolia ja valmistui luokkansa presidenttinä. Fitchburg State Collegen fuksina hän julkaisi tietämättään ensimmäisen novellinsa, kun hänen professorinsa Florence Conlon lähetti yhden hänen tarinoistaan valtakunnalliselle katoliselle lehdelle, The Signille, 75 dollarilla. Cormier aloitti ammattikirjoittajan uransa käsikirjoittamalla radiomainoksia. Vaikka hänestä alkoi tulla yleisesti tunnettu, hän lopetti kirjoittamisen paikalliselle sanomalehdelleen, Fitchburg Sentinelille.
Julkaistut teokset

Romaanit
Now and At the Hour (1960)
A Little Raw on Monday Mornings (1963)
Take Me Where the Good Times Are (1965)
The Chocolate War (1974)
I Am the Cheese (1977)
After the First Death (1979)
The Bumblebee Flies Anyway (1983)
Beyond The Chocolate War (1985)
Fade (1988)
Other Bells for Us to Ring (1990) (Julkaistu Isossa-Britanniassa vuonna 1991 nimellä Darcy)
We All Fall Down (1991)
Tunes for Bears to Dance To (1992)
In the Middle of the Night (1995)
Tenderness (1998)
Heroes (1998)
The Rag and Bone Shop (2001)
Kokoelmat
Eight Plus One (1980)
The Moustache (1974)
Frenchtown Summer (1999)
Tietokirjallisuus
I Have Words to Spend (1991)
Rito Revolto

| Rito Revolto |
| --- | --- |
Näyttelijä(t):  Bob Papenbrook (ääni)   Danny Wayne Stallcup (asu)
Ensi- esiintyminen:  Ninja Quest, Osa 1 (Mighty Morphin Power Rangers)
Viimeinen esiintyminen:  Good As Gold (Power Rangers Zeo)
Henkilötiedot
Status:  Tuntematon
Kotipaikka:  Tuntematon
Suhteet
Vanhemmat:  Master Vile (isä)
Sisarukset:  Rita Repulsa (sisko)
Sisarusten lapset:  Thrax
Muut sukulaiset:  Lord Zedd (siskon mies)
Infobox OKNimi-testi OK: 
Rito Revolto on kuvitteellinen hahmo Power Rangers -universumissa, joka oli mukana sarjan Mighty Morphin Power Rangers kolmannella tuotantokaudella ja vielä sitä seuranneessa sarjassa Power Rangers Zeo. Hän oli Rita Repulsan idiootti ja luurankoa muistuttanut veli ja Master Vilen poika. Hahmo pohjautui japanilaisessa Super Sentai -sarjassa Ninja Sentai Kakuranger olleeseen viholliseen nimeltä Gashadokuro. Rito oli humoristinen ja aluksi myös voimakas vihollinen. Loppua kohden hänestä kuitenkin muuttui vain koominen hahmo. Rito piti hauskuuttelusta yhtä paljon kuin pahana olosta. Hänen läsnäolonsa ärsytti suuresti Lord Zeddiä, erityisesti silloin, kun Rito kutsui häntä nimellä "Ed".
Rito Revoltoa näytteli Danny Wayne Stallcup ja äänenä toimi Bob Papenbrook.
Hahmon historia > Mighty Morphin Power Rangers

Rito Revolto saapui vähän Ritan ja Lord Zeddin häiden jälkeen Kuuhun tapaamaan siskoaan. Melkein heti saapumisensa jälkeen Rito sai johdettavakseen hirviöjoukon, joka onnistui väijyttämään rangerit. He tuhosivat rangereiden alkuperäiset voimakolikot ja Thunderzordit. Rito toi häälahjana siskolleen ja Zeddille myös ison joukon munia, joista kuoriutui mustia lintumaisia tengasotureita, jotka korvasivat Lord Zeddin aiemmin käyttämät savisoturit rivisotilaina. Hän toi myös toisenlaisen munan, josta kuoriutui Vampirus-hirviö.
Hieman myöhemmin rangerit saivat käyttöönsä uudet ninjavoimat ja he taistelivat Ritoa vastaan uusilla Ninjazordeillaan. Hänet kuitenkin lyötiin nopeasti Ninja Mega Falconzordin voimasta, jonka jälkeen Rito pakeni takaisin Ritan ja Zeddin kuupalatsiin. Häviöstään huolimatta Rito jäi auttamaan Zeddiä ja Ritaa Maan valloituksessa. Hän taisteli usein Goldarin rinnalla.
Kun Master Vile saapui, Rito yritti näyttää isälleen heidän vanginneen Ninjorin uurnaan. Hän vahingossa kuitenkin pudotti uurnan ja Ninjor pääsi karkuun. Kun Master Vile esitteli myöhemmin Orb of Doomin, hän määräsi Riton viemään sen Angel Groven ulkopuolelle oikeaan paikkaan. Rito onnistui tehtävässään, tosin onnen kautta arvaamalla oikean sijainnin. Sen jälkeen Master Vile aktivoi Orb of Doomin ja siirsi sillä Maapallon ajassa taaksepäin muuttaen myös Power Rangerit voimattomiksi lapsiksi.
Hahmon historia > Mighty Morphin Alien Rangers

Hieman sen jälkeen Rito ja Goldar asettivat pommin räjähtämään rangereiden komentokeskuksen ulkopuolella, mutta Alpha 5 ehti purkamaan sen juuri ajoissa. Rito ja Goldar onnistuivat varastamaan myös Power Rangereiden ninjakolikot. Sen jälkeen Rita ja Zedd tuhosivat ne, joten Power Rangereiden siihen asti käyttämät voimat olivat lopullisesti mennyttä. Vähän myöhemmin kaksikolle annettiin uusi tilaisuus räjäyttää komentokeskus pommilla. He saivat Zeddin löytämän kartan komentokeskuksen alaisista kellareista ja heidän oli tarkoitus viedä pommi komentokeskuksen alla sijainneeseen varastoon. He onnistuivat tehtävässään ja komentokeskus räjähti pommin voimasta palasiksi. Kaaoksen keskellä Rito ja Goldar varastivat myös rangereiden voimakkaan Zeokristallin.
Hahmon historia > Power Rangers Zeo

Pian kuitenkin selvisi, että Rito ja Goldar olivat komentokeskuksesta lähtiessään pudottaneet Zeokristallin ja kulkivat muistinsa menettäneinä pitkin Angel Groven katuja. Kaksikko kohtasi pian Bulkin ja Skullin ja ryhtyivät turvapaikkaa vastaan heidän avustajikseen. Lopulta Lord Zedd ja Rita Repulsa kuitenkin löysivät kätyrinsä ja palauttivat heidän muistinsa ja Goldarille myös hänen siipensä. Rito palasi sen jälkeen siskonsa ja siskonsa miehen rinnalle ja auttoi heitä heidän yrityksissään syrjäyttää roboteista koostunut avaruusrotu Machine Empire.
Rito nähtiin viimeisen kerran Zeddin ja Ritan matkailuautossa heti sen jälkeen, kun he olivat tuhonneet pommillaan Machine Empiren kuningasperheen. Rito ei myöhemmin osallistunut Dark Specterin järjestämään kokoukseen Cimmerian-planeetalla. Häntä ei myöskään nähty silloin, kun Zedd ja Rita hyökkäsivät Vican galaksiin.
Robert Sheehan

| Robert Sheehan |
| --- | --- |
 Robert Sheehan Minghella-elokuvafestivaaleilla maaliskuussa 2011.
Henkilötiedot
Syntynyt: 7. tammikuuta 1988 (ikä 36) Port Laoise, Irlanti
Ammatti:  näyttelijä
Näyttelijä
Aktiivisena:  2003−
Merkittävät roolit:  Nathan Young Misfits Klaus Hargreeves The Umbrella Academy
Aiheesta muualla
IMDb 
Robert Michael Sheehan (s. 7. tammikuuta 1988) on irlantilainen näyttelijä, joka tunnetaan parhaiten rooleistaan Nathanina televisiosarjassa Misfits ja Klausina televisiosarjassa The Umbrella Academy.
Filmografia > Elokuvat

| Vuosi | Nimi | Rooli | Huomioita |
| --- | --- | --- | --- |
| 2003 | An Cuainín | Duncanin poika | lyhyt (15 minuuttia) |
| 2003 | Song for a Raggy Boy | O'Reilly 58 |  |
| 2003 | A Dublin Story | Clocker | lyhyt (14 min.) |
| 2006 | Ghostwood | Tim |  |
| 2007 | An Créatúr | Conor Buckley | lyhyt (24 min.) |
| 2008 | Summer of the Flying Saucer | Danny |  |
| 2008 | Lowland Fell | Mark | lyhyt (20 min.) |
| 2009 | Cherrybomb | Luke | päärooli |
| 2010 | Acts of God | Dorian |  |
| 2011 | Musta noita | Kay |  |
| 2011 | Suicide Kids | Archie |  |
| 2011 | Killing Bono | Ivan McCormick |  |
| 2012 | Romeo and Gertrude | Romeo |  |
| 2013 | Varjojen kaupungit: Luukaupunki | Simon Lewis |  |
| 2014 | Anita B. | Eli |  |
| 2014 | The Road Within | Vincent |  |
| 2015 | Moonwalkers | Leon |  |
| 2018 | Mortal Engines | Tom Natsworthy |  |
Filmografia > Televisio

| Vuosi | Nimi | Rooli | Kanava | Huomioita |
| --- | --- | --- | --- | --- |
| 2004 | Foreign Exchange | Cormac MacNamara | Nine Network Raidió Teilifís Éireann |  |
| 2005 | Young Blades | Ludvig XIV | PAX |  |
| 2006 | The Clinic | Shane Hunter | RTÉ | 4. tuotantokausi, 3. jakso |
| 2006 | Bel's Boys | Max | CITV | 2. tuotantokausi, 10. jakso |
| 2008 | Tudors | Apprentice | Showtime | 2. tuotantokausi, 1. jakso |
| 2008 | Rock Rivals | Addison Teller | ITV |  |
| 2008 | BitterSweet | Liam | RTÉ | kaksiosainen draamakomedia |
| 2009 | Red Riding | BJ | Channel 4 |  |
| 2010 | Coming Up: Dip | Jason | Channel 4 | 5. tuotantokausi, 7. jakso |
| 2010 | Love/Hate | Darren | RTÉ |  |
| 2009–2010 | Misfits | Nathan Young | E4 | päärooli |
| 2019- | The Umbrella Academy | Klaus Hargreeves | Netflix | päärooli |
Palkinnot

| Vuosi | Palkinto | Kategoria | Tulos |
| --- | --- | --- | --- |
| 2010 | IFTA | Nouseva tähti | Ehdokkuus |
Rui Jordão

Rui Jordão vuonna 1972.
Rui Manuel Trindade Jordão (9. elokuuta 1952 Benguela, Angola – 18. lokakuuta 2019) oli angolalais-portugalilainen jalkapalloilija, pelipaikaltaan hyökkääjä. Hän pelasi Portugalin liigan lisäksi yhden kauden Espanjassa. Hän pelasi myös maajoukkueessa. Hänet valittiin Portugalin vuoden pelaajaksi 1980.
Jordão edusti Portugalin liigassa Benficaa kausina 1970–1976, Sportingia kausina 1977–1987 ja Vitória Setúbalia kausina 1987–1989. Hän voitti Portugalin liigamestaruuden vuosina 1972, 1973, 1975, 1976, 1980 ja 1982 sekä Portugalin cupin vuosina 1972, 1978 ja 1982. Hän oli liigan paras maalintekijä kaudella 1975–1976, jolloin hän teki 30 maalia, ja kaudella 1979–1980, jolloin hän teki 31 maalia. Kaudella 1971–1972 hän pelasi Euroopan cupissa kahdeksan ottelua, kun Benfica ylsi välieriin saakka. Toisessa puolivälieräottelussa alankomaalaista Feyenoordia vastaan hän teki kaksi maalia ja syötti yhden. Välierissä Benfican pudotti toinen alankomaalaisjoukkue Ajax yhteismaalein 0–1. Kaudella 1976–1977 Jordão edusti espanjalaisseura Real Zaragozaa.
Jordão pelasi Portugalin maajoukkueessa 43 A-maaottelua vuosina 1972–1989 ja teki niissä 15 maalia. Euroopan-mestaruuskilpailuissa 1984 hän pelasi avauskokoonpanossa Portugalin kaikissa neljässä ottelussa. Välierässä Ranskaa vastaan hän teki joukkueensa molemmat maalit Fernando Chalanan syötöstä. Portugalin ensimmäinen maali tasoitti ottelun 1–1:een, joka oli tulos varsinaisen peliajan päättyessä, ja toinen maali vei Portugalin jatkoajalla 2–1-johtoon. Portugali hävisi kuitenkin ottelun maalein 2–3. Jordãon maajoukkueuran toinen kahden maalin ottelu oli kesäkuun 1984 alussa ennen EM-kilpailuja pelattu ystävyysottelu Jugoslaviaa vastaan.
Runeberginviikko

Runeberginviikko on kulttuuriviikko, joka järjestetään Pietarsaaressa vuosittain Runeberginpäivän, helmikuun 5. päivän tienoilla. Runeberginviikko on kirjallisuuspainotteinen kulttuuriviikko, jonka aikana järjestetään muun muassa kirjailijavierailuita, teatteria, ja musiikkiesityksiä. Runeberginviikko järjestettiin ensimmäistä kertaa vuonna 1990.
Rehman Dheri

Rehman Dheri vuonna 2016.
Rehman Dheri oli muinainen asutuskeskus lähellä nykyistä Dera Ismail Khanin kaupunkia nykyisen Khyber Pakhtunkhwan alueella Luoteis-Pakistanissa. Neliömäisen rauniokummun ala on 22 hehtaaria. Paikka oli asuttu noin 3300–1900 eaa. Rehman Dheri on varhaisimpia Etelä-Aasian kaupunkeja ja myös varhaisimpia  asemakaavan mukaan rakennettuja paikkoja. Esiharappalaisessa Rehman Dherissä väitetään asuneen jopa 10 000 asukasta. Sieltä on löydetty varhaista Indus-kirjoitusta. Paikalla oli varhaista teollisuutta: helmitehtailua ja saviruukun polttouuneja. Näin se edelsi myöhempää Indus-asutusta, jonka suuret keskukset olivat käsityökeskuksia.[lähde? ]
Sijainti

Paikka on Luoteis-Pakistanissa Indusjoen sivuhaaran varrella. Siitä 22 kilometriä etelään on nykyinen Dera Ismail Khanin kaupunki. Gumlan ja Hisam Dherin löytöpaikat ovat lähellä Rehman Dheriä.[lähde? ]
Historia

Varhaisimmassa vaiheessa n. 3300–2850 eaa. Rehman Dheriin syntyi säännöllisen asemakaavan mukaan rakennettu asutuskeksus. Sen ala on noin 500x325 m.
Asutus jatkui 2850–2500 BC. Mutta viimeinen Indus-kulttuurin ajan asutus 2500–1900 eaa. oli suppea.
Aiheesta muualla

Zubair, Nadine: Rehman Dheri: One of the earliest planned cities in South Asia Harappa.com.  10.12.2016.
Shah, Sadia Qasim: Archaeologists dig deeper into the history of Rehman Dheri Dawn.  25.7.2015.
Aziz, Waqar ul: Rehman Dheri Amazing Ancient.  19.7.2016.
Umair, Bisma: Rehman Dheri Dost Pakistan.  30.6.2013. Arkistoitu 26.8.2018. Viitattu 26.8.2018.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rehman_Dheri
Käännös suomeksi
Päässälasku

Päässälaskulla tarkoitetaan matemaattisten laskutoimitusten suorittamista mielessä, ilman apuvälineitä. Käsien ja eleiden käyttö muistiapuna sekä itsekseen mumina katsotaan yleensä kuuluvan päässälaskun piiriin, laskutoimitukset kynällä ja paperilla sen sijaan eivät.
Suppeasti käsitettynä päässälasku on vastaavien tehtävien ratkaisemista kuin laskimella, mutta ilman laskinta. Ihminen voi harjoittelun kautta päästä jopa tavallisten laskinten kapasiteetin ylittäviin suorituksiin, kuten 13. juuren ottamiseen 200-numeroisesta luvusta. Laskin ratkaisee matemaattiset tehtävät erilaisten algoritmien avulla, ja periaatteessa mielen voi opettaa käyttämään samantyyppisiä tai ihmiselle optimoituja algoritmeja.
Päässälaskuksi kutsutaan etenkin peruskoulun ja lukion opetuksessa toisinaan myös sanallisia tai oivaltamistehtäviä, joissa ongelma tulee ensin osata muuttaa laskettavaan muotoon ja sitten ratkaista. Näille on tyypillistä, että välivaiheiden aikana lasku supistuu helposti laskettavaksi. Päässälasku voidaan käsittää myös laajasti tarkoittamaan koko matemaattisten tehtävien muodostamista mielessä tosielämän tilanteiden pohjalta. Vaikka itse laskutoimitus suoritettaisiinkin laskimella, ongelman muotoilu tapahtuu aivoissa.
Koska päässälaskutaidot sekä ongelmanmuotoilu- ja ratkaisukyvyt ovat sidoksissa toisiinsa, voidaan päässälaskua harjoittamalla parantaa arkielämän matemaattisia ajatteluvalmiuksia. Kyvyn ylläpitäminen edellyttää kuitenkin aktiivista päässälaskujen harjoittamista
Kilpaileminen

Päässälaskun varsinainen aritmeettinen osuus koostuu peruslaskutoimitusten suorittamisesta oikein ja nopeasti. Päässälaskun SM-kisoissa yleisimpiä tehtäviä ovat yhteen-, vähennys-, kerto- ja jakolaskut, neliöön korottaminen sekä juurien ottaminen. Jakolaskussa ja juurien ottamisessa tehtävien ratkaisu on kokonaisluku. Kilpailuissa tehtävät ovat helppoja eivätkä vaadi kehittyneiden algoritmien omaksumista.
Päässälaskun tekniikoita > Yhteenlasku > Kahden luvun yhteenlasku

Jos luvut ovat pieniä, on tulos usein mahdollista laskea nopeasti. Pidemmillä luvuilla voi käyttää allekkain laskusta tuttua oikealta vasemmalle -tekniikkaa, mutta siinä on ongelmansa. Välituloksen tallentaminen muistiin vaatii resursseja. Tehokkaampi on vasemmalta oikealle -menetelmä. Seuraavassa esitettynä esimerkkiharjoituksia kolminumeroisile luvuille.
Laskutoimitus aloitetaan vasemmalta laskemalla sataset yhteen. Tässä tapauksessa satasia on  2+3=5. Vastaavalla tavalla lasketaan yhteen kymmenet ( 8+1=9)  ja ykköset ( 4+3=7). Laskun tulos on näin ollen 597.
Useimmiten tehtävän ratkaiseminen on kuitenkin vaikeampaa, ja tällöin tarvitaan muistinumeroa. On siis vilkaistava seuraavaa numeroa ja tutkittava, tapahtuuko niin sanottu ylivuoto. Ylivuodon tapauksessa yhteen laskettujen numeroiden summa on vähintään kymmenen, ja tällöin "yli vuotaneet" kymmenet lisätään edeltävään laskettuun lukuun. Esimerkiksi alla olevassa tapauksessa keskimmäisen laskun ( 8+3=11) tapauksessa ylivuoto on tapahtunut, ja saadut kymmenet lisätään laskettuihin satoihin, jolloin satasia on siis yhteensä  3+2+1=6.
Päässälaskun tekniikoita > Yhteenlasku > Useamman luvun yhtäaikainen yhteenlasku

Useamman kuin kahden luvun yhtäaikaiseen yhteenlaskuun on erilaisia menetelmiä. Menetelmän valinta riippuu siitä, kuinka paljon yhteenlaskettavia lukuja on ja kuinka pitkiä ne ovat. Voidaan joko laskea oikealta alkaen (koulussa opetettu menetelmä laskea paperilla lukuja yhteen), vasemmalta alkaen (ks. yllä) tai lisäämällä luvut yksi kerrallaan välisummaan.
Päässälaskun tekniikoita > Neliöinti > Mielivaltaisen luvun neliöinti

Mielivaltaisen luvun neliöinnissä voi käyttää luvun kertomista itsellään kertolaskualgoritmilla. Nopeampi tapa on kuitenkin käyttää menetelmää, jossa neliöitävä luku pyöristetään helpommin neliöitävään lukuun, ja varsinainen lasku suoritetaan käyttämällä kaavaa   (a+b)^{2}=a^{2}+2ab+b^{2}.
Päässälaskun tekniikoita > Neliöinti > Kaksinumeroisen luvun neliöinti

Kaksinumeroisen luvun neliöinti on tehtävätyyppi, joka soveltuu kilpailutehtäväksi hyvin sen vuoksi, että ilmeistä parasta algoritmia ratkaisemiseen ei ole, ja kaikkien vastausten opetteleminen ulkoa ei ole lähtökohtaisesti mielekästä.
Tehtävän voi ratkaista mm.
1. kertomalla luku itsellään eli kaksinumeroinen luku kaksinumeroisella luvulla,
2. mielivaltaisen luvun neliöinnin menetelmällä pyöristämällä lähimpään kymmeneen (ja siitä poispäin), kertomalla kaksinumeroinen luku yksinumeroisella ja lisäämällä triviaali neliö (1, 4, 9 tai 16) tai
3. hyödyntämällä sääntöä, jonka mukaan neliöitävän luvun päättyessä tiettyyn numeroon päättyy sen neliökin aina tiettyyn numeroon:
Päässälaskun tekniikoita > Kuutiojuuri > Kuutiojuuren ottaminen kaksinumeroisen luvun kuutiosta

Eräs tapa kuutiojuuren ottamiseen kaksinumeroisesta luvusta on varsin nopea. Alkuperäisen luvun on oltava jonkin kokonaisluvun kuutio, esimerkiksi:
Tehtävän suorittamiseen täytyy osata yksinumeroisten lukujen kuutiot   1^{3}...9^{3} sekä "kääntösääntö" (ts. 2<->8 ja 3<->7).
Algoritmi perusteluineen on seuraava:
- Tiedetään, että vastauksen on oltava kaksinumeroinen (näin on aina, jos kuutiossa on 4--6 numeroa, koska 10³ = 1 000 ja 100³ = 1 000 000).
- Tulee siis selvittää ensimmäinen numero (kymmenet) ja toinen numero (ykköset).
- Ykköset saadaan selville tietämällä, että luvun kuution viimeinen numero on sama kuin luvun viimeisen numeron kuution viimeinen numero. (Kertolaskussa viimeiseen numeroon ei vaikuta muu kuin viimeinen numero). Havaitaan, että luvun kuution viimeinen numero on useimmiten luku itse, paitsi yllä olevissa kääntösäännön mukaisissa tapauksissa:
- Kuutiojuuren kymmenet pystytään päättelemään kuution suuruusluokasta, joka ilmenee sen kolmesta ensimmäisestä numerosta (tuhannet ja suuremmat). Tässä auttaa hahmottaa, että (10a)³ = 1000a³, eli jos luvussa on 0 ykkösten paikalla, sen kuutiossa on kolme nollaa. Esimerkiksi 60³ on siis yhtä kuin 1000*6³ = 216 000. Jokainen tätä suurempi kuutio on tällöin oltava sellaisesta luvusta, joka on suurempi kuin 60. Tarvitsee siis vain osata sijoittaa kuution "tuhat-osa" oikeaan kohtaan yksinumeroisten lukujen kuutioiden taulukkoa. Jos se on suurempi (tai yhtä suuri) kuin 216 mutta pienempi kuin 343, vastauksen kymmenet on oltava 6.
Päässälaskun tekniikoita > Luvun jakaminen tekijoihin

Luvun jakamisessa tekijöihin pääsee alkuun hyödyntäen jaollisuussääntöjä.
Yksi jaottomuussääntö on esimerkiksi se, että jos luvulla ei ole pienempää tai yhtä suurta tekijää kuin luvun neliöjuuri, on se jaoton.
Aiheesta muualla

MAOL: Päässälaskut matematiikanopetuksessa (Arkistoitu – Internet Archive)
Runeberginpuisto

Runeberginpuistossa on Wäino Aaltosen veistämä Liljan patsas.
Runeberginpuisto sijaitsee Turussa aivan Aurajoen kupeessa Kirjastosillan ja Auransillan välisellä osuudella Hämeenkadun ja Itäisen rantakadun välissä.
Puiston rakentaminen aloitettiin vuonna 1834 ja se sai valmistuttuaan nimeksi Tullihuoneentori lähellä sijainneen tullihuoneen mukaan. Puistoa nimitettiin myös Keittohuoneen puistikoksi kiviterassin alla olleen merimiesten yhteiskeittiön vuoksi. Vuonna 1929 keittohuone muutettiin sähkölaitoksen muuntamoksi ja puistoa korotettiin. Hieman tätä ennen, vuonna 1928, puistoon oli saatu Wäinö Aaltosen veistämä Liljan patsas. Monet turkulaiset tuntevatkin patsaan Liljan puistona. Patsaaseen liittyy vuodesta 1945 katkeamattomana jatkunut vappuperinne, Liljan lakitus. Sen on perinteisesti hoitanut Turun yliopiston hammaslääketieteen opiskelijat.
Sähkömuuntamon lounaispäätyyn rakennettiin 1960-luvulla luola, johon sijoitettiin vessa, kioski ja puhtaanapitolaitoksen varasto. Sinne avautui vuonna 1988 nykyinen Titanik-taidegalleria. Vuonna 2008 puistoon tehtiin mittavia parannustöitä, muun muassa puiston tukimuuria korjattiin sortumavaaran vuoksi, mutta puisto on vieläkin hyvin pitkälti 1920-luvun asussaan.
Rubén Pérez del Mármol

| 0 | 1 | 2 |
| --- | --- | --- |

Henkilötiedot
Koko nimi: Rubén Pérez del Mármol
Syntymäaika: 26. huhtikuuta 1989 (ikä 35)
Syntymäpaikka: Écija, Andalusia, Espanja
Pelipaikka: keskikenttä
Pituus: 178 senttimetriä
Rubén Pérez del Mármol (s. 26. huhtikuuta 1989 Écija, Andalusia, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Espanjan miesten jalkapallon korkeimmalla sarjatasolla Primera Divisiónissa pelaavaa Real Betisiä.
Pelaajaura

Rubén Pérez teki debyyttinsä Primera Divisiónissa 16. toukokuuta 2010 Atlético Madridin paidassa joukkueen hävitessä Getafelle. Heinäkuussa 2010 Atlético Madrid lainasi hänet kaudeksi 2010–2011 Deportivoon. Rubén Pérez kiittelikin Deportivoa tästä mahdollisuudesta ja oli erittäin tyytyväinen sopimukseen. Kauden 2011–2012 hän oli lainalla Getafessa.
| Joukkue | Maa | Kausi |
| --- | --- | --- |

| Atlético Madrid B |  Espanja | 2008–2010 |

| Atlético Madrid |  Espanja | 2009–2010 |

| Deportivo |  Espanja | 2010–2011 |

| Getafe |  Espanja | 2011–2012 |

| Betis |  Espanja | 2012– |
Ruby Star

| Ruby Star |
| --- | --- |
 Ruby Starin Antonov An-12 Václav Havelin kansainvälisellä lentoasemalla Prahassa
 IATA: -  –  ICAO: RSB 
Kutsukoodi:  Rubystar
Solmukohdat:  Minskin kansallinen lentoasema
Emoyhtiö:  Valko-Venäjän valtio
Kotipaikka:  Minsk, Valko-Venäjä
Avainhenkilö(t):  Yauheni Mikhalap (johtaja)
Yhtiön sivut:  www.rubystar.by
Ruby Star on Valko-Venäjän Minskissä toimiva rahtilentoyhtiö, joka on vuodesta 2002 lentänyt rahtilentoja sekä Valko-Venäjälle että ulkomaille. ICAO otti Ruby Starin jäsenekseen syyskuussa 2002. Yhtiön kalustoon kuuluu Antonov An-12 ja Iljushin Il-76-rahtikoneita, ja oman kalustonsa lisäksi se operoi myös An-22 ja An-124-rahtikoneita. Ruby Starin liiketoimintaan kuuluu myös An-12 ja Il-76-konetyyppien huolto ja rahdin tullauspalvelut.
Lennot kriisimaihin

Ruby Star on lentänyt paljon rahtilentoja Euroopasta eri kriisialueille. Vuosina 2003-2005 yhtiö lensi päivittäisiä Afganistanin sisäisiä lentoja (mm. Mazar-i-Sharifin ja Kabulin välillä). Marraskuusta 2005 vuoden 2006 toukokuulle asti Ruby Star kuletti Ruotsalaisia rauhanturvaajia ja heidän tarvikkeitaan Afganistaniin. 2004-2007 yhtiö avusti Kreikan maastopalojen sammuttamisessa Mi-26T-helikoptereilla. Vuodesta 2007 yhtiö on lentänyt rahtia Euroopasta muun muassa Lähi-itään, Aasiaan, Afrikkaan sekä Väli- ja Etelä-Amerikkaan. Vuodesta 2010 lähtien se on lentänyt ennen mainituille alueille myös Il-76-koneillaan.
Aiheesta muualla

Ruby Starin englanninkieliset sivut
Wikimedia Commonsissa on kuvia tai muita tiedostoja aiheesta .
Saint-Martin-du-Puy

Saint-Martin-du-Puy voi tarkoittaa seuraavia:
Maantiede

Saint-Martin-du-Puy, kunta Ranskassa Gironden departementissa
Saint-Martin-du-Puy, kunta Ranskassa Nièvren departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Martin-du-Puy”, voi hakea sivunnimihaulla, laajalla sivunnimihaulla tai tekstihaulla.